
„ ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 245 (1) 

Διαγωνισμός για την πλήρωση κενών θέσεων προσωπικού με σύμβαση εργα¬ 
σίας ιδιωτικού δικαίου αορίστου χρόνου στο δημόσιο τομέα. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 4-6 του άρθρου 44 του ν. 1882/1990, 
«Μέτρα για την περιστολή της φοροδιαφυγής, διαρρυθμίσεις στην άμεση και έμ¬ 
μεση φορολογία και άλλες διατάξεις» (ΦΕΚ 43/Α/23.3.1990). 

2. Τη γνωμοδότηση του Συμβουλίου της Επικράτειας με αριθμ. 324/ 
11.7.1990, μετά από πρόταση του Υπουργού Προεδρίας της Κυβέρνησης, 
αποφασίζουμε: 

Άρθρο 1. 

[ 

Έκταση εφαρμογής 

1. Το παρόν διάταγμα αφορά τον τρόπο διενέργειας πανελλήνιου δημόσιου 
διαγωνισμού για την πλήρωση των κενών οργανικών θέσεων με σύμβαση εργα¬ 
σίας ιδιωτικού δικαίου αορίστου χρόνου, οι οποίες έχουν καθοριστεί με κοινές 
αποφάσεις των Υπουργών Προεδρίας της Κυβέρνησης, Οικονομικών και Εργα¬ 
σίας, σύμφωνα με την περίπτωση γ' της παρ. 3 του άρθρου 44 του ν. 1882/90 
και έχει εφαρμογή στο Δημόσιο, στα Νομικά Πρόσωπα Δημοσίου Δικαίου και 
στα Νομικά Πρόσωπα Ιδιωτικού Δικαίου του κατά το άρθρο 1 παρ. 6 του ν. 
1256/1982 δημόσιου τομέα. 

2. Στο διαγωνισμό μπορούν να συμμετάσχουν όσοι επιθυμούν να προσλη- 

φθούν σε θέσεις εργασίας με σύμβαση εργασίας ιδιωτικού δικαίου αορίστου χρό¬ 
νου, καθώς και το προσωπικό του Δημοσίου, ,των Ν.Π.Δ.Δ. και των Ν.Π.Ι.Δ. 
του κατά το άρθρο 1 παρ. 6 του ν. 1256/1982 δημόσιου τομέα, του οποίου όι 
συμβάσεις παρατάθηκαν ως την 30.9.1990, σύμφωνα με τις διατάξεις των πα¬ 
ραγράφων 1 και 7 του άρθρου 44 του ν. 1882/1990, εφόσον έχουν τα απαι- 
τούμενα προσόντα. | 

Άρθρο 2. 

Τρόποι διενέργειας διαγωνισμού 

1. Ο διαγωνισμός για την πλήρωση θέσεων ειδικοτήτων πανεπιστημιακής 
εκπαίδευσης (ΠΕ) και Τεχνολογικής Εκπαίδευσης (ΤΕ), καθώς και θέσεων ειδι¬ 
κοτήτων διοικητικού και οικονομικού και των συναφών με αυτές δευτεροβάθ¬ 
μιας εκπαίδευσης (ΔΕ) διενεργείται γραπτώς. 

2. Ο διαγωνισμός για την πλήρωση θέσεων τεχνικών ειδικοτήτων και των 

συναφών με αυτές ΔΕ, καθώς και θέσεων ειδικοτήτων υποχρεωτικής εκπαίδευ¬ 
σης (ΥΕ) διενεργείται προφορικώς. | 

Άρθρο 3. I _·; ; .· 

Προκήρυξη διαγωνισμού 

1. Οι κατά το προηγούμενο άρθρο διαγωνισμοί προκηρύσσονται κατά Νο- , 
μαρχία, για τις κενές θέσεις που έχουν όλοι οι φορείς στην περιφέρειά της, με 
αποφάσεις του Υπουργού Προεδρίας της Κυβέρνησης, στις οποίες ορίζεται ο 
ίδιος χρόνος διενέργειας του διαγωνισμού για όλες τις περιοχές της Χώρας για 
θέσεις της ίδιας ειδικότητας, με επιφύλαξη ισχύος της παρ. 2 του άρθρου 16 του 
παρόντος. Στις αποφάσεις αυτές, που εκδίδονται πενήντα (50) τουλάχιστον ημέ¬ 
ρες πριν από την έναρξη του διαγωνισμού και κοινοποιούνται αμέσως σ’ όλες τις 
Διευθύνσεις Εσωτερικών των Νομαρχιών της Χώρας, δίνεται ευρεία δημοσιό¬ 
τητα με περιληπτική ανακοίνωση από τα μέσα μαζικής ενημέρωσης (τύπο, ρα¬ 


διοφωνία, τηλεόραση). Ο χρόνος διενέργειας του διαγωνισμού ανακοινώνεται 
από το ραδιόφωνο και την τηλεόραση επί τρεις τουλάχιστον συνεχείς ημέρες. Η 
ανακοίνωση της τρίτης ημέρας πρέπει να γίνει σαράντα επτά (47) τουλάχιστον 
ημέρες πριν από την έναρξη του διαγωνισμού. Απόσπασμα της προκήρυξης που 
αφορά την οικεία Νομαρχία τοικοκολλάται στο Κατάστημα της Διεύθυνσης 
Εσωτερικών της Νομαρχίας σαράντα πέντε (45) ημέρες τουλάχιστον πριν από 
την διενέργεια του διαγωνισμού. Αντίτυπο του αποσπάσματος της ίδιας προκή¬ 
ρυξης κοινοποιείται με φροντίδα της Δ/νσης Εσωτερικών της Νομαρχίας σ’ 
όλους τους φορείς, των οποίων προκηρρύσσονται θέσεις, για τοικοχόλληση στα 
καταστήματά τους, σαράντα τρεις (43) τουλάχιστον ημέρες πριν από τη διενέρ¬ 
γεια του διαγωνισμού. 

2. Ο διαγωνισμός της παρ. 1 του άρθρου 2 διενεργείται κατά Νομαρχία, για 
την κατάρτιση πινάκων επιτυχίας υποψηφίων με βάση το απαιτούμενο τυπικό 
προσόν για κάθε ειδικότητα. Από τους πίνακες αυτούς πληρούνται όλες οι κενές 
θέσεις της ίδιας ειδικότητας που προκηρύσσονται και τις οποίες έχουν όλοι οι φο¬ 
ρείς στην περιφέρεια της ίδιας Νομαρχίας. 

3. Ο διαγωνισμός της παρ. 2 του άρθρου 2 διενεργείται κατά Νομαρχία και 
φορέα, για την κατάρτιση πινάκων επιτυχίας υποψηφίων κατ’ ειδικότητα. Από 
τους πίνακες αυτούς πληρούνται όλες οι κενές θέσεις ενός μόνο φορέα που προ¬ 
κηρύσσονται και τις οποίες αυτός έχει στην περιφέρεια της ίδιας Νομαρχίας. 

Άρθρο 4. 

Περιεχόμενο της προκήρυξης 

Η προκήρυξη περιλαμβάνει: 

α) τον αριθμό των θέσεων κατά ειδικότητα, με ειδικότερο προσδιορισμό και 
του αριθμού των θέσεων κατά φορέα και κατά νομό, 

β) τα προβλεπόμενα για τις θέσεις που προκηρύσονται τυπικά προσόντα 
πρόσληψης, 

γ) τα κατά περίπτωση προβλεπόμενα όρια ηλικίας από το άρθρο 5 του δια¬ 
τάγματος, 

δ) τα κατά το άρθρο 6 παρ. 4 θέματα με γενικότερο ενδιαφέρον στα οποία θα 
διαγωνιστούν οι υποψήφιοι, 

ε) τους τρόπους διενέργειας του διαγωνισμού, γραπτό ή προφορικό με προσ¬ 
διορισμό των ειδικοτήτων για τις οποίες θα εφαρμοστεί ο καθένας από τους τρό¬ 
πους αυτούς, 

στ) την αρχή στην οποία υποβάλλονται οι αιτήσεις των υποψηφίων, 

ζ) τις ημέρες και ώρες διενέργειας του διαγωνισμού. 

Άρθρο 5. 

Προσόντα υποψηφίων 

1. Ειδικά τυπικά προσόντα πρόσληψης κατά ειδικότητα ορίζονται τα προβλε¬ 
πόμενα στο Π. Διάταγμα 194/1988 «Καθορισμός προσόντων διορισμού σε θέ¬ 
σεις δημόσιων υπηρεσιών και νομικών προσώπων δημοσίου δικαίου» (ΦΕΚ 84 
τ.Α·). 

2. Γενικά προσόντα πρόσληψης ορίζονται τα γενικά προσόντα που προβλέπο- 
νται για τους μόνιμους δημόσιους πολιτικούς διοικητικούς υπαλλήλους. Ειδι- 
κώς για τους υποψηφίους για τους οποίους απαιτούνται τίτλοι σπουδών δευτε¬ 
ροβάθμιου; και υποχρεωτικής εκπαίδευσης ορίζεται ως ανώτατο όριο ηλικίας το 
30ό έτος. 

3. Κατ’ εξαίρεση της προηγούμενης παραγράφου για τους υποψηφίους με 
προϋπηρεσία, σύμφωνα με την παρ. 4 του άρθρου 44 του ν. 1882/1990, οινώ- 
τατο όριο ηλικίας ορίζεται το 64ο έτος. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ] 


Άρθρο 6. 

Κεντρική Επιτροπή Διαγωνισμού 

1. Για την εν γένει προετοιμασία και διεξαγωγή του κατά το παρόν Διάταγμα 
διαγωνισμού συνιστάται στο Υπουργείο Προεδρίας της Κυβέρνησης πενταμελής 
Κεντρική Επιτροπή Διαγωνισμού, που αποτελείται από ένα σύμβουλο του Ελε¬ 
γκτικού Συνεδρίου και από καθηγητές Ανώτατων Εκπαιδευτικών Ιδρυμά¬ 
των. 

2. Η Κεντρική Επιτροπή Διαγωνισμού συγκροτείται με κοινή απόφαση των 
Υπουργών Προεδρίας της Κυβέρνησης και Εθνικής Παιδείας και θρησκευμά¬ 
των, με την οποία ορίζονται ο Πρόεδρος και ο αναπληρωτής του, τα τακτικά 
κάι αναπληρωματικό μέλη, ο γραμματέας και ο βοηθός γραμματέα αυτής, με 
τους αναπληρωτές τους. Πρόεδρος της Επιτροπής ορίζεται με την ίδια απόφαση 
ο Σύμβουλος του Ελεγκτικού Συνεδρίου. Με όμοια απόφαση μπορεί να ορίζονται 
ειδικοί εισηγητές, που θα συμμετέχουν στις συνεδριάσεις της Επιτροπής χωρίς 
δικαίωμα ψήφου και θα εισηγούνται τα θέματα που θα τους ανατίθενται. 

3. Η Επιτροπή λειτουργεί σύμφωνα με τους γενικούς κανόνες που διέπουν τη 
λειτουργία των συλλογικών οργάνων. 

4. Η Κεντρική Επιτροπή Διαγωνισμού προσδιορίζει την εξεταστέα ύλη, σε θέ¬ 
ματα με γενικότερο ενδιαφέρον, καταρτίζει τα εξεταστέα θέματα, δίδει οδηγίες 
στους εξεταστές και αναβαθμολογητές για τη σωστή άσκηση των καθηκόντων 
τους, παρακολουθεί και κατευθύνει στο έργο τους τις οικείες εξεταστικές επιτρο¬ 
πές, ορίζει τους εξεταστές και αναβαθ μολογητές για τη βαθμολόγηση των γρα¬ 
πτών υποψηφίων για θέσεις ειδικοτήτων ΠΕ και ΤΕ, καταρτίζει τους πίνακες 
επιτυχίας για τους υποψήφιους αυτούς και εισηγείται στον Υπουργό Προεδρίας 
της Κυβέρνησης τη λήψη των απαραίτητων μέτρων για την ομαλή διεξαγωγή 
του διαγωνισμού. 

Η ύλη στην οποία θα διαγωνιστούν οι υποψήφιοι καθώς και τα εξεταστέα θέ¬ 
ματα μπορεί να οριστούν τα ίδια για μία ή για περισσότερες ή και για το σύνολο 
των ειδικοτήτων θέσεων που ανήκουν στην ίδια κατηγορία. 

5. Με αποφάσεις του Προέδρου της Κεντρικής Επιτροπής Διαγωνισμού μπο¬ 
ρεί τα μέλη αυτής ή υπάλληλοι του Υπουργείου Προεδρίας της Κυβέρνησης να 
ορίζονται ως επιτόπιοι σύνδεσμοι με τις επιτροπές του άρθρου 9 του παρόντος 
για υποβοήθηση του έργου τους. 

Άρθρο 7. 

Αίτηση υποψηφίων 

1. Με απόφαση τοιυ Υπουργού Προεδρίας της Κυβέρνησης καθορίζονται ο 
τύπος και τα στοιχεία του ειδικού εντύπου αίτησης που συμπληρώνουν οι ενδια¬ 
φερόμενοι υποψήφιοι. Ανακριβής ή ψευδής συμπλήρωση του εντύπου της αίτη¬ 
σης, εφόσον διαπιστωθεί πριν από την έναρξη του διαγωνισμού, έχει ως συνέ¬ 
πεια ο υποψήφιος να αποκλείεται από τη συμμετοχή του σ’ αυτόν. Αν η διαπί¬ 
στωση αυτή γίνει πριν από την κατάρτιση των πινάκων, έχει ως συνέπεια να μην 
περιλαμβάνεται στον οικείο πίνακα, αν δε γίνει μετά την κατάρτιση των πινά¬ 
κων ή το διορισμό, ο υποψήφιος διαγράφεται από τον οικείο πίνακα και ανακα¬ 
λείται ο διορισμός. 

2. Όσοι επιθυμούν να συμμετάσχουν στο διαγωνισμό πρέπει τουλάχιστον εί¬ 
κοσι οκτώ (28) ημέρες πριν από την ημέρα έναρξης του διαγωνισμού να συ¬ 
μπληρώσουν και να υποβάλουν το κατά την προηγούμενη παράγραφο ειδικό 
έντυπο αίτησης στις αρμόδιες για την παραλαβή των αιτήσεων αρχές. Οι υπο¬ 
ψήφιοι που επικαλούνται ότι εμπίπτουν στις διατάξεις τι& παρ. 1 και 7 του άρ¬ 
θρου 44 του ν. 1882/1990, για να γίνει δεκτή η συμμετοχή τους στο διαγωνι¬ 
σμό, εφόσον έχουν υπερβεί το ανώτατο όριο ηλικίας που ισχύει για τους λοιπούς 
υποψηφίους και για να λάβουν την προσαύξηση της βαθμολογίας τους, σύμ¬ 
φωνα με την παρ. 6 του άρθρου 17, οφείλουν να επισυνάπτουν στο ειδικό έντυπο 
αίτησής τους βεβαίωση της υπηρεσίας στην οποία να βεβαιώνεται ο συνολικός 
χρόνος της προϋπηρεσίας τους, με ρητή αναφορά της ακριβούς χρονολογίας 
πρόσληψης και της παράτασης των συμβάαεών τους ως την 30.9.1990. Μετά 
τη λήξη της προθεσμίας υποβολής των αιτήσεων, η επίκληση ή προσκόμιση 
στοιχείων για την προϋπηρεσία του προηγούμενου εδαφίου δε λαμβάνεται 
υπόψη. 

3. Οι αιτήσεις των υποψηφίων για την πλήρωση θέσεων της παρ. 1 του άρ¬ 
θρου 2 υποβάλλονται στη Διεύθυνση Εσωτερικών της οικείας Νομαρχίας. 

4. Οι αιτήσεις των υποψηφίων για την πλήρωση θέσεων της παρ. 2 του άρ¬ 
θρου 2 υποβάλλονται σ’ όλες τις υπηρεσίες των φορέων στους οποίους (ανήκουν 
οι προκηρυσσόμενες θέσεις. Αν σε Νομαρχία υπάρχουν περισσότερες από μία 
υπηρεσίες του ίδιου φορέα, αυτός μπορεί να ορίσει μία ή περισσότερες συγκεκρι¬ 
μένες υπηρεσίες στις οποίες θα υποβάλλονται οι αιτήσεις των υποψηφίων. Στην 
περίπτωση αυτή ο αρμόδιος φορέας εκδίδει σχετική ανακοίνωση που τοιχοκολ- 
λάται σ’ όλα τα καταστήματα των υπηρεσιών του της ίδιας Νομαρχίας. 

Άρθρο 8. 

Πίνακες αιτήσεων υποψηφίων 

Μέσα σε δέκα πέντε (15) ημέρες από τη λήξη της προθεσμίας υποβολής των 


αιτήσεων, η Διεύθυνση Εσωτερικών, για τις αιτήσεις της παρ. 3 του άρθρου 7 
και οι αρμόδιες υπηρεσίες, για την παραλαβή των αιτήσεων, σύμφωνα με την 
παρ. 4 του ίδιου άρθρου, καταρτίζουν, κατά λόγο αρμοδιότητας, πίνακες, κατά 
ειδικότητα, εις τριπλούν, στους οποίους αναγράφονται κατ’ αύξοντα αριθμό τε 
επώνυμο, όνομα και όνομα πατέρα κάθε υποψηφίου, κατά λεξικογραφική σειρά 
επωνύμου. Οι πίνακες αυτοί παραδίδονται αμέσως στους προέδρους των οι¬ 
κείων επιτροπών διαγωνισμού. 

Άρθρο 9. 

Επιτροπές Διαγωνισμού 

1. Ο νομάρχης με αποφάσεις του, που εκδίδσνται δέκα τρεις (13) ημέρες πριν 
από τη διενέργεια του διαγωνισμού, συγκροτεί μία ή περισσότερες τριμελείς επι¬ 
τροπές για τη διενέργεια του διαγωνισμού, προκειμένου για την πλήρωση θέ¬ 
σεων της παρ. 1 του άρθρου 2 του παρόντος. 

Κάθε επιτροπή ορίζεται αρμόδια για τη διενέργεια του διαγωνισμού για μία ή 
περισσότερες ειδικότητες και έχει την ευθύνη για την ομαλή διεξαγωγή του δια¬ 
γωνισμού. 

2. Με την ίδια απόφαση ορίζεται ο Πρόεδρος και ο γραμματέας κάθε επιτρο¬ 
πής, που λειτουργεί σύμφωνα με τους γενικούς κανόνες λειτουργίας των συλλο¬ 
γικών οργάνων. 

3. Μέλη των επιτροπών, τακτικά και αναπληρωματικά, ορίζονται υπάλληλοι 
φορέων του δημόσιου τομέα. 

4. Σε κάθε νομό, κατ’ ανάλογη εφαρμογή των παραγράφων 1-3 του παρό¬ 
ντος άρθρου, συνιστάται τριμελής επιτροπή, με αρμοδιότητα να παραλαμβάνει 
τα θέματα από την Κεντρική Επιτροπή Διαγωνισμού και να φροντίζει για την 
αναπαραγωγή του αναγκαίου αριθμού αντιτύπων των θεμάτων, τα οποία θα 
επιδίδει ασφαλώς στους προέδρους των οικείων επιτροπών διαγωνισμού. Οι 
πρόεδροι των επιτροπών διαγωνισμού οφείλουν να ενημερώνουν εγκαίρως τον 
Πρόεδρο της Επιτροπής της παρούσης παραγράφου, για τον αριθμό των αντιτύ¬ 
πων των θεμάτων που απαιτούνται. 0 πρόεδρος της Επιτροπής της παρούσης 
παραγράφου ορίζεται αρμόδιος για την παραλαβή των γραπτών των υποψη¬ 
φίων για την πλήρωση θέσεων ΠΕ και ΤΕ από τους προέδρους των οικείων επι¬ 
τροπών διαγωνισμού και την ασφαλή αποστολή τους αμέσως στην Κεντρική 
Επιτροπή Διαγωνισμού του άρθρου 6, με πίνακα στον οποίο αναγράφονται τα 
ονοματεπώνυμα των υποψηφίων που προσήλθαν στο διαγωνισμό. 

5. Προκειμένου για την πλήρωση θέσεων της παρ. 2 του άρθρου 2 συγκρο¬ 
τούνται τριμελείς επιτροπές διαγωνισμού, κατ’ ανάλογη εφαρμογή των προη¬ 
γουμένων παραγράφων 1-3, από το αρμόδιο για το διορισμό του μόνιμου ή τα¬ 
κτικού προσωπικού όργανο του οικείου φορέα, το οποίο μπορεί να εξουσιοδοτεί 
και άλλα όργανα για την άσκηση της αρμοδιότητας αυτής. Με τις αποφάσεις συ¬ 
γκρότησης των επιτροπών διαγωνισμού ορίζονται και δύο εξεταστές. 

Εξεταστές μπορεί να οριστούν ο Πρόεδρος και τα μέλη κάθε επιτροπής ή εκ¬ 
παιδευτικοί όλων των βαθμίδων εκπαίδευσης ή υπάλληλοι φορέων του δημό¬ 
σιου τομέα, που έχουν ειδικές γνώσεις για την εξέταση των οικείων μαθημάτων. 

Άρθο 10. 

Δαπάνες διαγωνισμού - Γραφική ύλη 

1. Όλες οι δαπάνες του διαγωνισμού βαρύνουν τις Διευθύνσεις Εσωτερικών 
Νομαρχιών, για την πλήρωση θέσεων της παρ. 1 του άρθρου 2 και τους οικείους 
φορείς για την πλήρωση των θέσεων της παρ. 2 του ίδιου άρθρου. 

2. Οι πρόεδροι των επιτροπών ενημερώνουν εγκαίρως τη Διεύθυνση Εσωτε¬ 
ρικών της Νομαρχίας για προμήθεια της γραφικής ύλης, των απαραίτητων ει¬ 
δών και υλικών που θα απαιτηθούν για τη διενέργεια του γραπτού διαγωνισμού. 

3. Τρεις (3) τουλάχιστον ημέρες πριν από την ημερομηνία έναρξης του δια¬ 
γωνισμού, η Διεύθυνση Εσωτερικών παραδίδει στο Γραμματέα της επιτροπής 
την αναγκαία για την εξέταση όλων των μαθημάτων γραφική ύλη. Οι κόλλες 
του διαγωνισμού πρέπει να είναι σφραγισμένες και να έχουν στο πάνω αριστερό 
άκρο της πρώτης σελίδας αιδιαφανές επικάλυμμα του οποίου οι τρεις ελεύθερες 
πλευρές του να φέρουν κολλητική ουσία. Το αδιαφανές αυτό επικάλυμμα χρησι¬ 
μεύει για την κάλυψη των στοιχείων του υποψηφίου και πρέπει να είναι αναλό- 
γου μεγέθους. 

4. Οι κόλλες του διαγωνισμού πρέπει να φέρουν παράπλευρα από το, κατά 
την προηγούμενη παράγραφο, αδιαφανές επικάλυμμα κι άλλο μικρότερο για την 
κάλυψη του βαθμού του πρώτου εξεταστή. 

5. Ο Γραμματέας της Επιτροπής φροντίζει για την παραλαβή της γραφικής 
ύλης, φακέλους, υποφακέλους, κόλλες διαγωνισμού, κολλητική ουσία για τη 
σφράγιση του ονοματεπωνύμου του υποψηφίου, καθώς και όλων των απαραίτη¬ 
των ειδών και υλικών για το διαγωνισμιό. 

Άρθρο 11. 

Κτίρια διεξαγωγής διαγωνισμών - Πρόγραμμια - 
Κατανομή των υποψηφίων. 

1. Τα κτίρια διεξαγωγής του διαγωνισμού ορίζονται για την πλήρωση των 
θέσεων της παρ. 1 του άρθρου 2, από το νομάρχη, ύστερα από σχετικές συνεν- 

νοήσεις με τους Προέδρους των Επιτροπών Διαγωνισμού και για την πλήρωση 
των θέσεων της παρ. 2 του άρθρου 2 από το όργανο που συγκροτεί τις Επιτρο¬ 
πές Διαγωνισμού, ύστερα από σχετικές συνεννοήσεις με τους Προέδρους των 
Επιτροπών αυτών. 

2. Ο προσδιορισμός των κτιρίων διεξαγωγής του διαγωνισμού ανακοινώνε¬ 
ται με τοιχοκόλληση σχετικών ανακοινώσεων στο νομαρχιακό κατάστημα, για 
την πλήρωση των θέσεων της παρ. 1 του άρθρου 2 και στα καταστήματα των 
οικείων φορέων στα οποία υποβάλλονται αιτήσεις των υποψηφίων, σύμφωνα με 
την παρ. 4 του άρθρου 7, για την πλήρωση των θέσεων της παρ. 2 του άρθρου 

1 2 . 

3. Εφόσον ο αριθμός των υποψηφίων είναι μεγάλος, ώστε να επιβάλλεται ο 
διαχωρισμός των υποψηφίων σε περισσότερες αίθουσες ή κτίρια, με απόφαση 
του Προέδρου της Επιτροπής γίνεται η κατανομή των υποψηφίων σε διάφορες 
αίθουσες ή κτίρια, ανάλογα με το αρχικό στοιχείο του επωνύμου αυτών. 

4. Την πρώτη ημέρα του διαγωνισμού οι υποψήφιοι υποχρεούνται να βρίσκο¬ 
νται στο χώρο εξέτασης μία (1) ώρα νωρίτερα από την ορισμένη από το πρό- 

| γραμμα ώρα έναρξης της εξέτασης, τις άλλες δε ημέρες μισή ώρα (30') νωρί¬ 
τερα. 

1 5. Οι υποψήφιοι υποχρεούνται να φέρουν μαζί τους το δελτίο αστυνομικής 

ταυτότητας ή άλλο επίσημο έγγραφο παραστατικό της ταυτότητας του προσώ¬ 
που, που να έχει φωτογραφία. 

. ' Άρθρο 12. 

Εποπτεία - Έλεγχος - Υποχρεώσεις Υποψηφίων 

1. Για την εποπτεία των γραπτών εξετάσεων, με αποφάσεις του Νομάρχη, 
ύστερα από συνεννόηση με τους Προέδρους των εξεταστικών επιτροπών, ορίζο¬ 
νται υπάλληλοι φορέων του δημόσιου τομέα, ως επόπτες κτιρίων, υπεύθυνοι αι¬ 
θουσών, επιτηρητές και βοηθητικό προσωπικό. Οι αποφάσεις αυτές κοινοποιού¬ 
νται εγκαίρως στους οριζομένους. 

2. Με απόφαση του Υπουργού Προεδρίας της Κυβέρνησης ρυθμίζονται τα 
καθήκοντα του προσωπικού της παρ. 1 και οι υποχρεώσεις των υποψηφίων, 

; ιχναφορικά με την προσέλευσή τους, τη συμπεριφορά και τη στάση τους, ως το 
[ τέλος του διαγωνισμού καθώς και ειδικότερα τεχνικά ή λεπτομερειακά θέματα 
| που ανακύπτουν κατά τις ημέρες διεξαγωγής του διαγωνισμού. 

Άρθρο 13. 

Προσδιορισμός εξεταστέων θεμάτων 

Τα εξεταστέα θέματα κάθε μαθήματος στο γραπτό διαγωνισμό καταρτίζο¬ 
νται εγκαίρως την ημέρα εξέτασης κάθε μαθήματος πριν από την έναρξη της 
εξέτασης από την Κεντρική Επιτροπή Διαγωνισμού του άρθρου 6 και ανακοι- 
νούνται αμέσως και ταυτοχρόνους με το ταχύτερο τηλεπικοινωνιακό μέσο στις 
τοπικές επιτροπές της παρ. 4 του άρθρου 9. 

Άρθρο 14. 

Τρόπος διεξαγωγής γραπτής εξέτασης 

1. Το εξεταστέο θέμα παραλαμβάνεται από τον υπεύθυνο κάθε αίθουσας, ο 
οποίος το εκφωνεί στους υποψηφίους, μαζί με τυχόν επεξηγήσεις που αποφάσισε 
η Κεντρική Επιτροπή Διαγωνισμού. 

2. Η διάρκεια της γραπτής εξέτασης κάθε μαθήματος ορίζεται από την Κε¬ 
ντρική Επιτροπή Διαγωνισμού. Η διάρκεια της εξέτασης υπολογίζεται από το 

: τέλος της εκφώνησης και των επεξηγήσεων του θέματος σε κάθε αίθουσα. Μετά 

τη λήξη του χρόνου της εξέτασης τα γραπτά συγκεντρώνονται. 

3. Μετά το πέρας της εξέτασης, κάθε διαγωνιζόμενος παραδίδει το γραπτό 
ι του στον υπεύθυνο των εξετάσεων, ο οποίος, αφού ελέγξει την ταυτότητα του 

διαγωνισθέντος και διαπιστώσει ότι αυτός ανέγραψε κάτω από το αδιαφανές 
επικάλυμμα το ονοματεπώνυμο και το όνομα του πατέρα του, τον καλεί να επι- 
κολλήσει τις ελεύθερες πλευρές του επικαλύμματος αυτού. 

4. Μετά τη συγκέντρωση των γραπτών όλων όσων διαγωνίστηκαν ο Πρόε¬ 
δρος της Εξεταστικής Επιτροπής και ένα τουλάχιστον των μελών αυτής επαλη¬ 
θεύουν τη μυστικότητα και μονογραφούν κάθε γραπτό στο τέλος του. 

Άρθρο 15. 

Βαθμολόγηση γραπτών 

1. Τα γραπτά των υποψηφίων για την πλήρωση θέσεων ειδικοτήτων ΔΕ φο¬ 
ρέων ορισμένης Νομαρχίας βαθμολογούνται από εξεταστές που υπηρετούν σε 
υπηρεσίες άλλων Νομαρχιών της Χώρας. 

2. Τα γραπτά των υποψηφίων βαθμολογούνται για την πλήρωση θέσεων ει¬ 
δικοτήτων ΠΕ και ΤΕ από εξεταστές και αναβαθμολογητές που ορίζει η Κε¬ 
ντρική Επιτροπή Διαγωνισμού και για την πλήρωση θέσεων ειδικοτήτων ΔΕ 
από εξεταστές που ορίζονται από τους οικείους νομάρχες. 

3. Με αποφάσεις του Υπουργού Προεδρίας της Κυβέρνησης ορίζονται οι νο¬ 
μάρχες που θα ορίσουν τους εξετίστές για τη βαθμολόγηση των γραπτών υπο¬ 
ψηφίων της παρ. 1 του παρόντος άρθρου. 


4. Για κάθε μάθημα που εξετάζεται γραπτώς ορίζονται δύο εξεταστές και 
ένας αναβαθμολογητής. Εξεταστές και αναβαθμολογητές ορίζονται εκπαιδευτι¬ 
κοί όλων των βαθμιδών εκπαίδευσης ή υπάλληλοι φορέων του δημόσιου τομέα 
που έχουν ειδικές γνώσεις για την εξέταση των οικείων μαθημάτων. 

5.0ι πρόεδροι των επιτροπών διαγωνισμού για την πλήρωση θέσεων ΠΕ και 
ΤΕ παραδίδουν με αποδεικτικό τα γραπτά των υποψηφίων στον Πρόεδρο της 
Επιτροπής της παρ. 4 του άρθρου 9, για την αποστολή τους στην Κεντρική Επι¬ 
τροπή Διαγωνισμού. Οι πρόεδροι των επιτροπών διαγωνισμού για την πλήρωση 
θέσεων ειδικοτήτων ΔΕ παραδίδουν με αποδεικτικό τα γραπτά κάθε μαθήματος 
στη Διεύθυνση Εσωτερικών, για την αποστολή τους με συστημένο έγγραφο στο 
Νομάρχη ο οποίος με την απόφαση του Υπουργού Προεδρίας της Κυβέρνησης 
της παρ. 3 έχει οριστεί αρμόδιος να ορίσει τους εξεταστές, προκειμένου αυτός να 
παραδώοει τα γραπτά κάθε μαθήματος στους οικείους εξεταστές. 

6. Η επίδοση των υποψηφίων σε κάθε μάθημα βαθμολογείται με τους βαθ¬ 
μούς 0-70, χωρίς να επιτρέπονται τα κλάσματα. 

7. Τα γραπτά βαθμολογούνται από δύο εξεταστές, οι οποίοι, αφού σημειώ¬ 
σουν με διαφορετικού χρώματος μελάνει τα τυχόν λάθη, γράφουν το βαθμό ολο¬ 
γράφως και αριθμητικώς και θέτουν τις υπογραφές τους στην πρώτη σελίδα του 
γραπτού. 

8. 0,πρώτος εξεταστής βαθμολογεί το γραπτά και σημειώνει αριθμητικώς 
και ολογράφως το βαθμό σε ειδικό χώρο της πρώτης σελίδας που καλύπτεται 
αμέσως από τον ίδιο με αδιαφανές επικάλυμμα. Ο δεύτερος εξεταστής βαθμολο¬ 
γεί τό γραπτό και στη συνέχεια σημειώνει το βαθμό σε άλλο χώρο της πρώτης 
σελίδας, που δεν καλύπτεται. 

0 μέσος όρος της βαθμολογίας των δύο εξεταστών αποτελεί το βαθμό του 
μαθήματος. 

9. Σε περίπτωση διαφοράς της βαθμολογίας των εξεταστών μεγαλύτερης 
των τριών μονάδων το γραπτό αναβαθμολογείται από την αναβαθμολογητή, 
του οποίου η βαθμολογία δεν μπορεί να υπερβαίνει το μεγαλύτερο βαθμό ή να 
είναι κατώτερη από το μικρότερο βαθμό. Η βαθμολόγηση αυτή του αναβαθμο¬ 
λογητή αποτελεί το βαθμό του μαθήματος. 

Άρθρο 16. 

Προφορικός διαγωνισμός 

1. Ο προφορικός διαγωνισμός γίνεται δημοσίως από δύο εξεταστές. 

2. Αν ο αριθμός των υποψηφίων είναι μεγάλος, ώστε να μην είναι δυνατό να 
πραγματοποιηθεί ο διαγωνισμός την ημέρα που προσδιορίστηκε, επιτρέπεται ή 
συνέχισή του κατά τις επόμενες ημέρες. Για το σκοπό αυτό ο Πρόεδρος της οι¬ 
κείας επιτροπής διαγωνισμού καταρτίζει σχετικό πρόγραμμα, που τοιχοκολλά- 
ται στο κατάστημα, στο οποίο ενεργείται ο προφορικός διαγωνισμός. 

3. Η επίδοση των υποψηφίων σε κάθε μάθημα βαθμολογείται με τους βαθ¬ 

μούς 0-70, χωρίς να επιτρέπονται κλάσματα. Στο τέλος της εξέτασης κάθε 
υποψηφίου, κάθε εξεταστής χωριστά αναγράφει το βαθμό επιτυχίας, ολογρά¬ 
φως και αριθμητικώς, σε οικείες στήλες του πίνακα στον οποίον αναγράφονται 
όλοι οι υπό εξέταση υποψήφιοι. Στο τέλος της εξέτασης όλων των υποψηφίων 
κάθε εξεταστής παραδίδει τον πίνακα στον Πρόεδρο της Επιτροπής Διαγωνι¬ 
σμού. Ο μέσος όρος των βαθμών των εξεταστών αποτελεί το βαθμό του προφο¬ 
ρικού διαγωνισμού. \ · 

Άρθρο 17. 

Πίνακες επιτυχίας 

Γ. Τα βαθμολογημένα γραπτά των υποψηφίων και οι πίνακες βαθμολόγησης 
της επίδοσης στον προφορικό διαγωνισμό παραδίδονται στους Γραμματείς των 
οικείων Επιτροπών. Στη συνέχεια ο Πρόεδρος κάθε Επιτροπής ορίζει συνε¬ 
δρίαση, για την έκδοση των αποτελεσμάτων. 

2. Τα γραπτά των υποψηφίων για την πλήρωση ειδικοτήτων θέσεων ΔΕ 
μετά τη βαθμολογία τους από τους δύο εξεταστές συγκεντρώνονται από την οι¬ 
κεία Διεύθυνση Εσωτερικών της Νομαρχίας και επιστρέφονται στη Διεύθυνση 
Εσωτερικών της Νομαρχίας που της τα διαβίβασε προκειμένου να παραδοθούν 
στους Προέδρους των οικείων επιτροπών. 

3. Οι Γραμματείς των Επιτροπών επιμελούνται για τη σύνταξη ειδικών κα¬ 
ταστάσεων, κατ’ ειδικότητα, με τα ονοματεπώνυμα των υποψηφίων που προ- 
σήλθαν στο διαγωνισμό και με ειδικές στήλες που αντιστοιχούν στα εξεταστέα 
μαθήματα. 

4. Κατά τη συνεδρίαση που γίνεται δημοσίως αποσφραγίζονται τα γραπτά, 
όλων των μαθημάτων και ο βαθμός που πήρε ο κάθε υποψήφιος σε κάθε μά¬ 
θημα μεταφέρεται στις οικείες στήλες των καταστάσεων της προηγούμενης πα¬ 
ραγράφου, στις οποίες επίσης μεταφέρεται και ο βαθμός επίδοσης στον προφο¬ 
ρικό διαγωνισμό. Αν συντρέχει λόγος εφαρμογής της παρ. 9 του άρθρου 15 για 
τα γραπτά των υποψηφίων της παρ. 2 του παρόντος άρθρου, ο Πρόεδρος της 
Επιτροπής Διαγωνισμού ή άλλος απ’ αυτόν οριζόμενες αναβαθμολογητής ανα¬ 
βαθμολογεί τα οικεία γραπτά. Αν ο αριθμός των εξεταστέων μαθημάτων είναι 
περισσότερα από ένα, βαθμός επίδοσης στο διαγωνισμό είναι ο μέσος όρος της 
βαθμολογίας που έλαβε ο υποψήφιος σ’ όλα τα μαθήματα. Στη συνέχεια συντάσ- 
σεται σχετικά πρακτικό έκδοσης αποτελεσμάτων. 

5. Για την κατάρτιση των πινάκων επιτυχίας λαμβάνονται υπόψη τα αποτε¬ 
λέσματα του διαγωνισμού, η επίδοση των υποψηφίων στις σπουδές τους, όπως 
προκύπτει από τη βαθμολογία που αναγράφεται στους οικείους τίτλους σπου¬ 
δών και η προσαύξηση που προβλέπεται στην περίπτωση δ' της παρ, 5 του άρ¬ 
θρου 44 του ν. 1882/1990. 

6. Η σειρά κατάταξης των υποψηφίων καθορίζεται: 

α) Προκειμένου για την πλήρωση θέσεων της παρ. 1 του άρθρου 2 καθώς και 
θέσεων Τεχνικών Ειδικοτήτων ΔΕ, εφόσον οι υποψήφιοι έχουν τους απαιτούμε- 
νους για την οικεία ειδικότητα τίτλους σπουδών ΔΕ, με βάση το άθροισμα των 
μονάδων που έλαβαν στο γραπτό ή προφορικό διαγωνισμό και αυτών που προ¬ 
κύπτουν από τον πολλαπλασιασμό του βαθμού που αναγράφεται στον τίτίο 
σπουδών, με συντελεστές 7 για πτυχιούχος ΠΕ και ΤΕ και 3,5 για όσους έχουν 
απολυτήριο ΔΕ. Οι συντελεστές αυτοί υπολογίζονται σε δεκάβαθμη κλίμακα για 
πτυχιούχους ΠΕ και ΤΕ και σε εικοσάβαθμη κλίμακα για τους απόφοιτους ΔΕ. 
Το άθροισμα αυτό μονάδων προσαυξάνεται για όστους υποψηφίους έχουν προϋ¬ 
πηρεσία, που προβλέπεται στην'περ. δ' της παρ. 5 του άρθρου 44 του ν. 1882/ 
1990, μέχρι και ένα έτους κατά 5 μονάδες, πάνω από ένα έτος μέχρι και δύο 
έτη κατά 8 μονάδες καιι πάνω από δύο έτη κοιτά 10 μονάδες. 

β) Προκειμένου για την πλήρωση θέσεων τεχνικών ειδικοτήτων ΔΕ, εφόσον 
οι υποψήφιοι δεν έχουν τον απαιτούμενο τίτλο σπουδών αλλά έχουν πτυχίο κα¬ 
τώτερης σχολής ή ορισμένη εμπειρία, καθώς και θέσεων ΤΕ, με βάση τις μονά¬ 
δες που έλαβαν στον προφορικό διαγωνισμό. Οκμονάδες αυτές προσαυξάνονται 
σύμφωνα με το τελευτοιίο εδάφιο της προηγούμενης περίπτωσης α. 

7. Οι επιτροπές διαγωνισμού καταρτίζουν πίνακες κατά ειδικότητα, σε δύο 
αντίτυπα. Για την πλήρωση θέσεων τεχνικών ειδικοτήτων ΔΕ καταρτίζονται 
δύο ξεχωριστοί πίνακες υποψηφίων, ο πρώτος στον οποίο εγγράφονται οι υπο¬ 
ψήφιοι που έχουν τον απαιτούμενο για την οικεία ειδικότητα τίτλο σπουδών ΔΕ 
και ο δεύτερος στον οποίο εγγράφονται οι υποψήφιοι που δεν έχουν τον απαιτού- 
μενο τίτλο σπουδών, αλλά έχουν πτυχίο κατώτερης σχολής ή ορισμένη εμπει¬ 
ρία. Οι εγγραφόμενοι στο δεύτερο πίνακα επιτρέπεται να διοριστούν σε περιπτώ¬ 
σεις κατά τις οποίες δεν καθίσταται δυνατή η πλήρωση κενών θέσεων με επιτυ- 
χόντες υποψηφίους που να έχουν τους απαιτούμενους τίτλους σπουδών ΔΕ. 

8. Επιτυχόντες θεωρούνται όσοι λάβουν άθροισμα μονάδων 75 και πάνω ή 
40 και πάνω, προκειμένου για πίνακες που καταρτίζονται σύμφωνα με τις δια¬ 
τάξεις των περιπτώσεων α και β, αντιστοίχους, της παραγράφου 6 του παρόντος 
άρθρου. 

<9. Η σειρά αναγραφής στον πίνακα επιτυχίας υποψηφίων που έλαβαν τον ίδιο 
αριθμό μονάδων προσδιορίζεται από την Επιτροπή Διαγωνισμού με κλήρωση, 
που ενεργείται σε δημόσια συνεδρίαση, της οποίας ο ακριβής τόπος και χρόνος 
ορίζεται με απόφαση της Επιτροπής που δημοσιεύεται τρεις (3) ήμέρες πριν από 
την κλήρωση στο χώρο συνεδριάσεων της Επιτροπής. 

Άρθρο 18. 

Δημοσίευση πινάκων επιτυχίας 

Μετά τη σύνταξη των πινάκων επιτυχίας, σύμφωνα με τις διατάξεις του άρ¬ 
θρου 17, αυτοί μαζί με τους οικείους φακέλους αποστέλλονται σε δύο αντίτυπα: 
α) Από την Κεντρική Επιτροπή Διαγωνισμού και τις Επιτροπές των παρ. 1-3 
του άρθρου 9 στις Διευθύνσεις Εσωτερικών των οικείων Νομαρχιών και β) από 
τις Επιτροπές Διαγωνισμού της παρ. 5 του άρθρου 9 στο όργανο του φορέα που 
συγκρότησε τις επιτροπές αυτές. Το ένα αντίτυπο των πινάκων αυτών τοιχοκολ- 
λάται αμέσως στο χώρο ανακοινώσεων του νομαρχιακού καταστήματος ή του 
καταστήματος του οικείου φορέα, συντάσσεται δε για το σκοπό αυτό αποδει¬ 
κτικό το οποίο καταχωρείται περιληπτικώς στο πρωτόκολλο της Νομιαρχίας ή 
του φορέα και φυλάσσεται στον οικείο φάκελο. 

Άρθρο 19. 

Πρακτικά 

Για όλες τις ενέργειες της Εξεταστικής Επιτροπής, από την παραλαβή των 
αιτήσεων μέχρι και τη σύνταξη των πινάκων επιτυχίας, ο Γραμματέας της Επι¬ 
τροπής επιμελείται της σύνταξης σχετικών πρακτικών, τα όποια υπογράφονται 
κατά σελίδα από τον Πρόεδρο, τα μέλη και το γραμματέα της Επιτροπής. Στα 
πρακτικά αυτά προσαρτώνται, κατά περίπτωση, οι πίνακες με στοιχεία των 
υποψηφίων που γίνονται δεκτοί και αυτών που αποκλείονται, τα θέματα που δό¬ 
θηκαν για εξέταση, ρι καταστάσεις βαθμολογίας και οι πίνακες επιτυχίας. 


Άρθρο 20. 

Διάθεση υποψηφίων 

1. Ο νομάρχης για την πλήρωση θέσεων της παρ. 1 του άρθρου 2, μέσα σε 
πέντε ημέρες από την τοιχοκόλληση, σύμφωνα με το άρθρο 18, των πινάκων 
επιτυχίας καλεί κατά σειρά επιτυχίας ίσο αριθμό υποψηφίων με τις θέσεις που 
προκηρύχθηκαν για κάθε ειδικότητα να δηλώσουν εγγράφως, μέσα σε αποκλει¬ 
στική προθεσμία τριών (3) ημερών, από τη λήψη της πρόσκλησης αυτής, τους 
φορείς εκείνους της προκήρυξης στις θέσεις των οποίων επιθυμωύν να διορι¬ 
στούν. Στην έγγραφη αυτή πρόσκληση του νομάρχη αναγράφονται, σύμφωνα με 
τη σειρά παράθεσης στην προκήρυξη, οι φορείς για τους οποίους προκηρύχθη¬ 
καν θέσεις στην οικεία ειδικότητα και ο αριθμός των θέσεων αυτών. 

2. Η σειρά προτίμησης συνάγεται από τη σειρά εγγραφής των φορέων στη 
δήλωση του υποψηφίου.' 

3. Εάν επιτυχόντες παραλείψουν να υποβάλουν τη δήλωση της παρ. 1 ή αυτή 
υπόβληθεί εκπροθέσμως στη Νομαρχία, τεκμαίρεται ότι αυτοί αποδέχονται το 
διορισμό τους σε οποιαδήποτε από τις θέσεις που έχουν προκηρυχθεί. 

4. Η πλήρωση των θέσεων στην οικεία ειδικότητα γίνεται με διάθεση των 
υποψηφίωγκατά τη σειρά εγγραφής τους στους πίνακες επιτυχίας. Υποψήφιος 
του πίνακα επιτυχίας που έχει σειρά διορισμού και του οποίου προσαυξήθηκε η 
βαθμολογία λόγω προϋπηρεσίας διατίθεται κατά προτεραιότητα, εφόσον επιθυ¬ 
μεί διορισμό στο φορέα, για τον οποίο παρατάθηκε η σύμβασή του ως την 
30.9.1990. Η διάθεση των υποψηφίων γίνεται κατά τη σειρά εγγραφής στους 
πίνακες επιτυχίας, σε συνδυασμό και με τη δήλωση επιθυμίας διορισμού τους. 

5. Η διάθεση ίσου αριθμού υποψηφίων με τις θέσεις που έχουν προκηρυχθεί 
γίνεται με πράξη του οικείου νομάρχη. 

6. Υποψήφιοι, των οποίων η διάθεση για διορισμό στις θέσεις που δήλωσαν 
δεν είναι δυνατή, επειδή αυτές καλύπτονται από δηλώσεις άλλων υποψηφίων, 
που προηγούνται στον οικείο πίνακα, διατίθενται στις υπόλοιπες θέσεις της προ- 
κήρυξης. 

7. Οι κατά τις προηγούμενες παραγράφους διατιθέμενοι για διορισμό δια¬ 
γράφονται από τους οικείους πίνακες. 

8: Εάν υποψήφιοι που δετέθηκαν δεν αποδεχτούν το διορισμό τους ή αν συ¬ 
ντρέχει κώλυμια διορισμού τους επιτρέπεται, προκειμένου να καλυφθούν όλες οι 
θέσεις που προκηρύχθηκαν, ο διορισμός ίσου αριθμού υποψηφίων με τον αριθμό 
των θέσεων που δεν πληρώθηκα», κατά σειρά εγγραφής τους, στον οικείο πί¬ 
νακα. 

'9. Μέσα σε πέντε (5) ημέρες από τότε που ο κάθε φορέας έκανε γνωστό στη 
Διεύθυνση Εσωτερικών της Νομαρχίας τη μη πλήρωση όλων των θέσεων, που 
είχαν προκηρυχθεί ειδοποιούνται απ’ αυτή, ταχυδρομικώς, ισάριθμα» υποψή¬ 
φιοι, κατά σειρά εγγραφής τους στον οικείο πίνακα, να δηλώσουν εγγράφως 
μέσα σε αποκλειστική προθεσμία τριών (3) ημερών από την επίδοση της ειδο¬ 
ποίησης, σε ποές από τις θέσεις, από αυτές που έχουν παραμείνει κενές, επιθυ¬ 
μούν να διοριστούν. Κατά τα λοιπά εφαρμόζονται αναλόγως οι διατάξεις των 
προηγουμένων παραγράφων. 

10. Για την πλήρωση θέσεων της παρ. 2 του άρθρου 2, το αρμόδιο γα το 
διορισμό όργανο του οικείου φορέα, μέσα σε πέντε (5) ημέρες από την τοιχοκόλ¬ 
ληση των πινάκων επιτυχίας, καλεί κατά σειρά επιτυχίαις ίσο αριθμό υποψηφίων 
με τις θέσεις που προκηρύχτηκαν να δηλώσουν αν επιθυμούν να διοριστούν και 
να υποβάλουν τα απαιτούμενο δικαιολογητικά. Εάν οι υποψήφιοι που κλήθηκαν 
δεν αποδεχτούν το διορισμό τους ή αν συντρέχει κώλυμα διορισμού, επιτρέπεται, 
προκειμένου να καλυφθούν όλες οι θέσεις που προκηρύχτηκο», ο διορισμός ίσου 
αριθμού υποψηφίων με τον αριθμό των θέσεων που δεν πληρώθηκαν, κατά σειρά 
εγγραφής τους στον οικείο πίνακα, με ανάλογη εφαρμογή του προηγούμενου 
εδαφίου. 

11. Στον Υπουργό Προεδρίας της Κυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 26 Ιουλίου 1990 

